CELEX: 62013CN0266
Language: sk
Date: 2013-05-15 00:00:00
Title: Vec C-266/13: Návrh na začatie prejudiciálneho konania, ktorý podal Hoge Raad der Nederlanden (Holandsko) 15. mája 2013 — L. Kik, ďalší účastník: Staatssecretaris van Financiën

20.7.2013   
            
            
               SK
            
            
               Úradný vestník Európskej únie
            
            
               C 207/29
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 15. mája 2013 — L. Kik, ďalší účastník: Staatssecretaris van Financiën
   (Vec C-266/13)
   2013/C 207/48
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľ kasačného opravného prostriedku: L. Kik
   
      Odporca: Staatssecretaris van Financiën
   
      Prejudiciálne otázky
   
   
               1.
            
            
               
                           a)
                        
                        
                           Majú sa pravidlá o osobnej pôsobnosti nariadenia (EHS) č. 1408/71 (1) a pravidlá o územnej pôsobnosti určenia príslušnosti právnych predpisov v hlave II nariadenia vykladať v tom zmysle, že tieto pravidlá určenia príslušnosti sú v prípade, akým je prejednávaný prípad, uplatniteľné na základe toho, že a) ide o pracovníka s bydliskom v Holandsku, ktorý b) je holandským štátnym príslušníkom, c) predtým bol v Holandsku jednoznačne povinne poistený, d) pracuje ako námorník v službách zamestnávateľa so sídlom vo Švajčiarsku, e) svoju prácu vykonáva na palube ukladača potrubí, ktorý sa plaví pod panamskou vlajkou, a f) túto činnosť najprv vykonával mimo územia Únie (asi tri týždne nad kontinentálnym šelfom Spojených štátov a približne dva týždne v medzinárodných vodách) a potom nad kontinentálnym šelfom Holandska (obdobia v dĺžke jedného mesiaca a približne jedného týždňa) a Spojeného kráľovstva (obdobie v dĺžke asi jedného týždňa), kým g) príjmy, ktoré tým dosiahol, podliehajú holandskej dani z príjmov?
                        
                     
                           b)
                        
                        
                           V prípade kladnej odpovede: uplatňuje sa potom nariadenie (EHS) č. 1408/71 len na tie dni, počas ktorých dotknutá osoba pracuje nad kontinentálnym šelfom členského štátu Únie, alebo aj na obdobia, ktoré týmto dňom predchádzali, keď pracovala na iných miestach mimo územia Únie?
                        
                     
         
               2.
            
            
               Ak sa nariadenie (EHS) č. 1408/71 uplatňuje na takého pracovníka, ako sa uvádza v prvej otázke písm. a), ktorý právny poriadok alebo ktoré právne poriadky potom nariadenie určuje ako uplatniteľné?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (Ú. v. ES L 149, s. 2; Mim. vyd. 05/001, s. 35).